ಕ್ರಿಸ್ ಮಸ್ ಹಬ್ಬಕ್ಕೆ ಸಿಲಿಕಾನ್ ಸಿಟಿಗೆ ಬಂದ ಚೆಂದುಳ್ಳಿ ಚೆಲುವೆಯರು

ಬೆಂಗಳೂರು: ಎಲ್ಲಾ ಹಬ್ಬಗಳಿಗಿಂತಾನೂ ಕ್ರಿಸ್ ಮಸ್ ಹೆಚ್ಚು ಕಲರ್ ಫುಲ್ ಆಗಿರುತ್ತೆ. ಫೆಸ್ಟ್ ಗೆ ಒಂದೇ ದಿನ ಮಾತ್ರ ಬಾಕಿಯಿದ್ದು, ಸಿಲಿಕಾನ್ ಸಿಟಿಯಲ್ಲಿ ಹಬ್ಬದ ಸಂಭ್ರಮ ಮನೆ ಮಾಡಿದೆ. ಇದರ ನಡುವೆ ಟ್ರೆಂಡಿ ಚೆಲುವೆಯರು ಎಂಟ್ರಿ ಕೊಟ್ಟು ಸಂಭ್ರಮವನ್ನು ರಂಗೇರಿಸಿದ್ದಾರೆ.

ಡಿಸೆಂಬರ್ ಬಂದರೆ ಸಾಕು ಸಿಲಿಕಾನ್ ಸಿಟಿ ನವವಧುವಿನಂತೆ ಫಳಫಳ ಹೊಳೆಯುತ್ತೆ. ಸಿಲಿಕಾನ್ ಸಿಟಿ ಹುಡುಗಿಯರು ಅಷ್ಟೇ ಥ್ರೀಲ್ ಆಗಿ ಕ್ರಿಸ್ ಮಸ್‍ಗೆ ರೆಡಿಯಾಗುತ್ತಿದ್ದು, ರಂಗು ರಂಗಿನ ಗೌನ್‍ಗಳಿಗೆ ಕ್ಲೀನ್ ಬ್ಲೋಲ್ಡ್ ಆಗಿದ್ದಾರೆ. ರೆಡ್, ವೈಟ್ ಆಂಡ್ ಗ್ರೀನ್ ಗೌನ್ ಗಳಿಗೆ ಡಿಮ್ಯಾಂಡ್ ಹೆಚ್ಚಾಗಿದೆ.

ರೆಡ್ ಗೌನ್ ಅನ್ನು ಸಂತಾ ಕ್ಲಾಸ್ ಸಿಂಬಲ್ ಆಗಿ, ವೈಟ್ ಡ್ರೆಸ್ ಅನ್ನು ಸ್ನೋ ಎಂದು ಹಾಗೂ ಗ್ರೀನ್ ಡ್ರೆಸ್ ಅನ್ನು ಕ್ರಿಸ್ ಮಸ್ ಟ್ರೀ ಎಂದು ಭಾವಿಸುತ್ತಿದ್ದಾರೆ. ಜೊತೆಗೆ ಚಾರ್ಮಿಂಗ್ ಬ್ಯೂಟಿಸ್, ತಮ್ಮದೇ ಸ್ಟೈಲ್ ನಲ್ಲಿ ರಾಂಪ್ ವಾಕ್ ಮಾಡಿ, ಬೆಡಗು ಭಿನ್ನಾಣವನ್ನು ಪ್ರರ್ದಶಿಸಿದ್ದಾರೆ.

ಶಾಪಿಂಗ್ ಅಡ್ಡಗಳಲ್ಲಿ ಈ ವೆಸ್ಟರ್ನ್ ಗೌನ್ ಗಳು ಸಖತ್ ಸೌಂಡ್ ಮಾಡತ್ತಿವೆ. ಕಾಲೇಜು ಹುಡುಗಿಯರಿಂದ ಹಿಡಿದು ಮಹಿಳೆಯರು ಈ ರಂಗು ರಂಗಿನ ಗೌನ್ ಗಳಿಗೆ ಮಾರು ಹೋಗಿದ್ದಾರೆ. ಇವುಗಳು ಪಾರ್ಟಿವೇರ್ ಗೆ ಸೂಟ್ ಆಗಿದ್ದು, ಡಿಫರೆಂಟ್ ಆ್ಯಂಡ್ ಸ್ಟೈಲೀಶ್ ಲುಕ್ ನೀಡುತ್ತಿವೆ.

ಲಾಂಗ್ ಆ್ಯಂಡ್ ಶಾರ್ಟ್ ಗೌನ್ ಗಳು ಟ್ರೆಂಡ್ ಆಗಿದ್ದು, ಇವುಗಳನ್ನು ತೊಟ್ಟು ಚೆಂದುಳ್ಳಿ ಚೆಲುವೆಯರು ಸಂತಾ ಕ್ಲಾಸ್ ಜೊತೆ ಸೆಲ್ಫಿ ತೆಗೆದುಕೊಳ್ಳುತ್ತಿದ್ದಾರೆ. ಕ್ರಿಸ್ ಮಸ್‍ಗೆ ಗೌನ್ ಫ್ಯಾಷನ್ ಟ್ರೆಂಡ್ ಆಗಿದ್ದು, ಇವುಗಳು ಐಟಿ-ಬಿಟಿ ಹುಡುಗಿಯರ ಮೇಲೆ ಸವಾರಿ ಮಾಡುತ್ತಿವೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv